
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 11308 (1) 

Αναπροσαρμογή των ισχυόντων τιμολογίων αμοιβής των 

εργαζομένων στις φορτ/κές εργασίες λιμένων για το 

έτος 1993. 

ΟΙ ΥΠΟΥΡΓΟΙ 

ΕΡΓΑΣΙΑΣ & ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 του Ν. 3239/1955 και 
του άρθρου 3 του Κ.Ν. 5167/1932. 

2. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα». 

3. Τις σχετικές προτάσεις των αρμοδίων ΕΡΦ Λιμένων. 

4. Το γεγονός ότι η απόφαση αυτή δεν έχει αναδρομική 
ισχύ, αποφασίζουμε: 

1. Αποδεχόμαστε εν μέρει τις προτάσεις των Επιτροπών 
Ρυθμίσεως Φορτ/σεων (ΕΡΦ) Λιμένων Αγίου Νικολάου, 
Αίγιου, Αλεξανδρούπολης, Αστακού, Βόλου, Γυθείου, 
Ελευσίνας, Ζακύνθου, Ηρακλείου Κρήτης, Ηγουμενίτσας, 
Καβάλας, Καλαμάτας, Καρλοβασίου, Κερκύρας, Κιάτου, 
Κισσάμου, Κορίνθου (λιμένα-ξηράς), Λαυρίου, Ληξουρίου 
(λιμένα-ξηράς), Μύρινας, Λήμνου, Μυτιλήνης και λιμένων 
Ν.Λέσβου, Νάξου, Ναυπλίου, Πάρου, Πάτρας, Πρεβέζης, 
Πύλου - Γιαλόβης, Σητείας, Χανιών - Σούδας, Χαλκίδας 
(του σωματείου «Ο ΑΓΙΟΣ ΔΗΜΗΤΡΙΟΣ»), Χίου, Πόρτο 
Λόγος, Ρεθύμνου και εγκρίνουμε την αναπροσαρμογήτων 
ισχυόντων τιμολογίων αμοιβής των φορτοεκφορτωτών 
σημειωτών, ζυγιστών, κομιστών τελωνείου και φυλάκων 
εμπορευμάτων των πιο πάνω λιμένων για το έτος 1993, 
κατά ποσοστά 12%. 

2. Η παρ. 2 της αριθ. 11750/1991 αποφάσεώς μας 
όπως τροποποιήθηκε με την παρ. 1 της αριθ. 14670/1991 
όμοιας, σχετικά με την παρακράτηση της συνδικαλιστικής 
εισφοράς υπέρ των συνδικαλιστικών οργανώσεων, εξακο¬ 
λουθεί ισχϋουσά, υπό τον όρο ότι, η δυναμένη να παρα- 
κρατείται εισφορά, θα υπολογίζεται επί των τιμολογίων 
Που θα διαμορφωθούν και θα ισχύσουν για το έτος 1993. 

3. Από τις διατάξεις αυτής της απόφασης δεν προκαλεί- 
ται δαπάνη σε βάρος του ΚρατικούΠροϋηολογισμόύ. 

4. Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 2 Απριλίου 1993 

ΟΙ ΥΠΟΥΡΓΟΙ 

ΕΡΓΑΣΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΑΡ. ΚΑΛΑΝΤΖΑΚΟΣ ΑΛΕΞ. ΠΑΠΑΔΟΓΓΟΝΑΣ 

- -4 - 

Αριθ. ΚΙ/1244 (2) 

Ρύθμιση υπαίθριου και πλανόδιου εμπορίου. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υποψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα». 

2. Τις διατάξεις του ΠΔ 397/88 « Οργανισμός του 
Υπουργείου Εμπορίου» όπως τροποποιήθηκε μεταγενέ¬ 
στερα. 

3. Τις διατάξεις του άρθρου 30 του Ν.2000/91 (ΦΕΚ 
206/Α791) , «Για την αποκρατικοποίηση απλούστευση 
διαδικασιών εκκαθάρισης, ενίσχυσης των κανόνων αντα¬ 
γωνισμού και άλλες διατάξεις». 

4. Το άρθρο 13 του Ν. 1436/84 (ΦΕΚ 54/Α/30.4.84) 
«Σύσταση Εμπορικού Παρεμβατικού Οργανισμού και μερι¬ 
κές άλλες διατάξεις». 

5. Τις με αριθμ. Κ1/559/5.2.92 (ΦΕΚ 121/Β/92) και 
Κ1/2467/29.7.92 (ΦΕΚ 563/Β/92) αποφάσεις του 
Υπουργού Εμπορίου, που εκδόθηκαν κατ’ εξουσιοδότηση 
της παραγρ. 3 του άρθρου 30 του Ν.2000/91 «Προϋποθέ¬ 
σεις για άσκηση υπαίθριου και πλανόδιου εμπορίου». 

6. Την ανάγκη τροποποίησης, συμπλήρωσης και κωδι¬ 
κοποίησης των αριθμ. Κ1/559/5.2.92 και Κ1/2467/ 
29.7.92 αποφάσεων μετά από σχετικά αιτήματα των εν¬ 
διαφερομένων. 

7. Το γεγονός ότι δεν προκαλείται δαπάνη σε βάρος του 
κρατικού προϋπολογισμού από την εφαρμογή των διατά¬ 
ξεων της παρούσης. 

8. Την αριθ. Υ 1942/1992 κοινή απόφαση του Πρωθυ¬ 
πουργού και του Υπουργού Εμπορίου, για τη μεταβίβαση 
αρμοδιοτήτων, αποφασίζουμε: 

Καθορίζουμε ως κατωτέρω, τις προϋποθέσεις της χο¬ 
ρήγησης άδειας από τους ΟΤΑ για την άσκηση υπαίθριου 
ή πλανόδιου εμπορίου, σε συγκεκριμένο τόπο ή περιοχή, 
μετά από γνώμη του αρμοδίου κατά τόπο ή Εμπορικού 
Συλλόγου, για τις περιπτώσεις που με βάση της παραγρ. 2 
και 3 του άρθρου 30 του Ν. 2000/91, επιτρέπεται τούτο, 
δηλαδή μόνο στις περιπτώσεις: 

α) άσκηση παραδοσιακών δραστηριοτήτων και 

β) όταν πλανόδιος έμπορος ασκεί την δραστηριότητά 
του, σε συγκεκριμένα χωριά ή οικισμούς που δεν υπάρχει 
στεγασμένο εμπόριο για τα είδη που ζητείται η άδεια πλα¬ 
νόδιου πωλητή. 

ΚΕΦΑΛΑΙΟ Α' 

1. Γενικές Απαγορεύσεις 

α) Απαγορεύεται η χορήγηση άδειας χωρίς γνώμη του 
αρμόδιου κατά τόπο Εμπορικού Συλλόγου της περιοχής 
για την οποία χορηγείται η άδεια. 

β) Απαγορεύεται η άσκηση εμπορικής δραστηριότητας 
πλησίον ομοειδούς ή παρεμφερούς καταστήματος, πρα¬ 
τηρίου ή εργαστηρίου ή λαϊκών αγορών. 

2. Ειδικές Απαγορεύσεις 

Απαγορεύεται: 

α) Η άσκηση των ανωτέρω εμπορικών δραστηριοτήτων 


εντός των καθοριζομένων ζωνών εμφανίσεως και αρχαιο¬ 
λογικών τόπων, επιτρεπομένης κατ'εξαίρεση της ασκή- 
σεως της εμπορικής δραστηριότητας φωτογράφου και 
στιλβωτού υποδημάτων, βάσει αδείας της Δημοτικής ή 
Κοινοτικής Αρχής, στην οποία δύνανται να τίθενται περιο¬ 
ρισμοί με σύμφωνη γνώμη της Τουριστικής Αστυνομίας. 

β) Η χρησιμοποίηση, από τους ασκούντές εμπορική 
δραστηριότητα χειραμαξών και η μετακίνηση αυτών 
σ’άλλη θέση εκτός από εκείνη που καθορίζεται στην 
άδεια. 

γ) Η προσαρμογή με σταθερό τρόπο επί του εδάφους, 
από τους ασκούντές εμπορική δραστηριότητα μικροπωλη- 
τές, τραπέζιών, πάγκων ή άλλων αντικειμένων των οποίων 
οι διαστάσεις θα μνημονεύονται στην άδεια και τα οποία 
θα απομακρύνονται κατά τις μη εργάσιμες ώρες. 

δ) Η διαλάληση από τους ασκούντές εμπορική δραστη¬ 
ριότητα του εμπορεύματός των με μεγάφωνα ή πράξεις ή 
εκφράσεις που προκαλούν ενόχληση στο κοινό, ως επίσης 
και επιδίωξης της διαθέσεως τούτου μετά φορτικότη- 
τας. 

ε) Η άσκηση εμπορικής δραστηριότητας σε κατάσταση 
μέθης. 

στ) Η παραμονή των ασκούντων εμπορική δραστηριό¬ 
τητα σε οποιοδήποτε σημείο των οδών πλατειών και δημο¬ 
σίων χώρων πέραν του απαιτουμένου προς περαίωση ορι- 
ζομένης συναλλαγής χρόνου. 

ζ) Η παραμονή αυτών στις διασταυρώσεις των οδών και 
στις γωνίες των πεζοδρομίων. 

ΚΕΦΑΛΑΙΟ Β’ 

Προϋποθέσεις χορήγησης αδειών 

1. Οι άδειες άσκησης υπαίθριου ή πλανόδιου εμπορίου 
χορηγούνται στους αιτούντες και κατά προτίμηση, σε ανα¬ 
πήρους ή θύματα πολέμου όπως αυτά νοούνται από το άρ¬ 
θρο 1 του ΝΔ 1044/71, όπως συμηληρώθηκε με το Ν. 
1043/80 (ΦΕΚ 87/Α/80), οι οποίοι δεν έχουν τύχει απο- 
καταστάσεως, σε αναπήρους ή θύματα ειρηνικής περιό¬ 
δου του Ν. 1370/44, σε αναπήρους εκ γενετής ή επικτή- 
τους της παθήσεώς των, μη οφειλομένης σε πολεμικά γε¬ 
γονότα ανεξαρτήτως ποσοστού αναπηρίας, σε πολυτέ¬ 
κνους και τέλος σε άλλα αναξιοπαθούντα πρόσωπα με την 
προϋπόθεση ότι όλοι οι παραπάνω: 

α) Δεν έχουν καταδικασθεί για αδικήματα που αναφέρο- 
νται στο άρθρο 1 παραγρ. 2α του ΠΔ 180/79 «περί των 
όρων λειτουργίας καταστημάτων πωλήσεως οινοπνευμα¬ 
τωδών ποτών και κέντρων διασκεδάσεως». 

β) Δεν έχουν άλλα εισοδήματα από οποιαδήποτε πηγή, 
επαρκή προς διαβίωση και δεν μπορούν να εξεύρουν άλλη 
εργασία. 

γ) Δεν διατηρούν οι ενδιαφερόμενοι ή μέλος της οικογέ- 
νειάς τους, πάσης φύσεως εμπορική επιχείρηση. 

δ) Εχουν υποβάλλει σε οικονομική εφορία την υπό του 
άρθρου 13 του Ν. 4045/60 (άρθρο 29 Ν. 1642/86) δή¬ 
λωση έναρξης δραστηριότητας, 
ε) Διαμένουν κατά προτίμηση στην περιοχή για την 
οποία ζητούν την άδεια. 

2. Οι άδειες κινητού καταστήματος (καντίνα) χορηγού¬ 
νται στα πρόσωπα της παραγρ. 1, ανεξάρτητα από τον 
τόπο διαμονής των ενδιαφερομένων οι οποίοι επιτρέπεται 
να ασκούν την δραστηριότητά τους γενικώς όπου δεν κα¬ 
λύπτονται οι ανάγκες του καταναλωτικού κοινού από στε¬ 
γασμένο ομοειδές εμπόριο και ακόμη σε χώρους ευκαι- 

ριακής συγκεντρώσεως ή διελεύσεως ατόμων επ' ευκαι¬ 
ρία, εορταστικών αθλητικών και άλλων εκδηλώσεων ή και¬ 
ρικών συνθηκών φαινομένων, βεβαίως πάντοτε με την 
προϋπόθεση ότι οι ανάγκες του καταναλωτικού κοινού δεν 
καλύπτονται από στεγασμένο εμπόριο (ομοειδών ει¬ 
δών). 

ΚΕΦΑΛΑΙΟ Γ' 

Δικαιολογητικά 

1. Για την χορήγηση της άδειας υπαίθριου ή πλανόδιου 
εμπορίου υποβάλλονται στους οικείους ΟΤΑτα κατωτέρω 
δικαιολογητικά: 

α) Αίτηση του ενδιαφερομένου. 

β) Πιστοποιητικό ποινικού μητρώου από το οποίο να 
προκύπτει ότι δεν εχει καταδικασθεί για κακούργημα ή για 
πλημμέλημα κλοπής, υπεξαίρεσης, απάτης, υπεξαίρεσης 
στην υπηρεσία, πλαστογραφία ή κατάχρηση ενσήμων, 
απιστία, ψευδορκία, συκοφαντική δυσφήμιση, δόλια χρε- 
ωκοπία, καταδολίευση των δανειστών, τοκογλυφία, λα¬ 
θρεμπορία, εμπορία ναρκωτικών και εγκλήματα περί το 
νόμισμα. 

γ) Βεβαίωση της οικείας οικονομικής εφορίας περί υπο¬ 
βολής σ’ αυτή δήλωσης έναρξης-άσκησης επιτηδεύμα¬ 
τος, σύμφωνα με το άρθρο 13 του Ν. 4045/1960 (άρθρο 
29 Ν. 1642/86), λαμβανομένης υπόψη της με αριθμ. 
1068622/826/006/14.7.92 εγκυκλίου του Υπουργείου 
Οικονομικών. 

δ) Δύο (2) φωτογραφίες προσφάτου εκδόσεως. 

ε) Φωτοαντίγραφο της άδειας κυκλοφορίας του τυχόν 
χρησιμοποιηθησομένου για την άσκηση της αιτουμένης 
πλανόδιου δραστηριότητας οχήματος ως και ομοίου της 
άδειας ικανότητας του οδηγού. 

στ) εφόσον πρόκειται για διάθεση τροφίμων-ποτών, 
φωτοαντίγραφο βιβλιαρίου υγείας και βεβαίωση της αρμό¬ 
διας Υγειονομικής Υηηρεσίας στην οποία θα φαίνεται ότι ο 
ενδιαφερόμενος διαθέτει τα απαραίτητα για την εξασφά¬ 
λιση της δημόσιας υγείας μέσα. 

ζ) Για τα κινητά καταστήματα (καντίνες), πλέον των 
ανωτέρω απαιτείται και έκθεση της αρμόδιας Τουριστικής 
Αστυνομίας ότι το αμάξωμα του αυτοκινήτου πληροί τους 
όρους της τουριστικής εμφανίσεως. 

2. Για την χορήγηση άδειας εγκατάστασης και λειτουρ¬ 
γίας ψυχαγωγικών παιχνιδιών που προβλέπονται από τα 
άρθρα 1 και 2 του ΑΝ 445/37 σε συνδυασμό με τις ισχύου- 
σες αστυνομικές διατάξεις απαιτούνται επιπλέον και τα 
παρακάτω δικαιολογητικά: 

α) Αδεια πολεοδομίας, περί της κατασκευής των παι- 
χνιδιών. 

β) Γνωμάτευση αστυϊάτρου, αν πρόκειται για έκθεση 
ζώων. 

γ) Γνωμάτευση του συμβουλίου «περί θεάτρων και κινη¬ 
ματογράφων» αν πρόκειται για Λούνα Πάρκ. 

δ) Υπεύθυνση δήλωση μηχανικού διπλωματούχου Ανω- 
τάτης Σχολής, για την καλή εγκατάσταση και λειτουργία 
των παιχνιδιών. 

ε) Υπεύθυνη δήλωση ηλεκτρολόγου μηχανικού περί της 
ασφάλειας των ηλεκτρολογικών εγκαταστάσεων. 

στ) Αδεια του Υπουργείου Βιομηχανίας, για μηχανολο¬ 
γικές εγκαταστάσεις άνω των 10 ή 15 ίππων κατά τις δια¬ 
τάξεις του ΑΝ 207/67. 

ζ) Βεβαίωση της Υπηρεσίας Πολιτικής Αεροπορίας όταν 
πρόκειται για πτήση ή ανύψωση αιωροπτέρων, αεροστά¬ 


των ή άλλων τεχνικών μέσων ότι η πτήση ή ανύψωση δεν 
αντίκειται στους οικείους κανονισμούς της και δεν προκα- 
λείται κίνδυνος στην αερόπλοια. 

η) Βεβαίωση της ΔΕΗ και ΟΤΕ για την ύπαρξη ή όχι 
ασφαλών εγκαταστάσεών τους στην περιοχή που πρόκει¬ 
ται να γίνει η πτήση ή ανύψωση. 

θ) Βεβαίωση διπλωματούχου χημικού για την επικινδυ- 
νότητα των τυχόν χρησιμοποιουμένων αερίων ή άλλων 
υλών. 

ΚΕΦΑΛΙΟ Δ' 

Ισχύς - Ανανέωση και Επέκταση Αδειών 

1. Οι άδειες υπαίθριου ή πλανόδιου εμπορίου ισχύουν 
για τρία (3) έτη τα οποία θεωρείται ότι λήγουν την 31 Δε¬ 
κεμβρίου του τρίτου έτους εκδόσεώς των, δυνάμενες να 
ανανεωθούν με την προσκόμιση των δικαιολογητικών του 
Κεφαλαίου Γ', για ίσο χρόνο. 

2. Οι άδειες της παραγρ. 1 που έχουν χορηγηθεί από 
άλλες Δημοτικές ή Κοινοτικές Αρχές δύνανται να επεκτα- 
θούν κατόπιν αιτήσεως των ενδιαφερομένων σε άλλους 
Δήμους ή Κοινότητες μέσα στα όρια του ίδιου Νομού, πλην 
των αδειών των πλανοδίων ιχθυοπωλών, οι άδειες των 
οποίων δύνανται να επεκτείνονται σε Δήμους ή Κοινότη¬ 
τες ενός ακόμα γειτονικού Νομού με αυτού στην περιφέ¬ 
ρεια του οποίου υπάγεται ο Δήμος ή κοινότητα που εξέ¬ 
δωσε την αρχική άδεια. 

Για την επέκταση δεν είναι υποχρεωτική η υποβολή εκ 
νέου δικαιολογητικών, αλλά αρκεί μόνο η προσκόμιση της 
αρχικής άδειας. 

3. Άδειες χορηγούνται στους ήδη πωλητές νωπών 
αγροτικών προϊόντων πωλουμένων σε , ειδικών προδια¬ 
γραφών, εγκεκριμένους, πριν από την ισχύ του Ν. 2000/ 
91, από τα όργανα των ΟΤΑ, πάγκους, μέχρι αποχωρή- 
σεως καθ’ οιονδήποτε τρόπο των κατεχόντων τις άδειες 
αυτές επιτηδευματιών. 

ΚΕΦΑΛΑΙΟ Ε' 

Γενικές Ρυθμίσεις - Υποχρεώσεις 

1. Η άδεια υπαίθριου ή πλανόδιου εμπορίου χορηγείται 
για ένα ή περισσότερα ομοειδή είδη σαφώς καθοριζόμενα 
σ’ αυτή. 

2. Η διάθεση τροφίμων και ποτών επιτρέπεται με τις 
προϋποθέσεις των εκάστοτε ισχυουσών Υγειονομικών 
Διατάξεων 

3. Για τους ασκούντες σύμφωνα με τα ανωτέρω εμπο¬ 
ρική δραστηριότητα έχουν εφαρμογή οι διατάξεις του 
Αγορανομικού Κώδικα και των κατ’ εξουσιοδότηση αυτών 
ισχυουσών Αγορανομικών Διατάξεων. 

Επίσης έχουν εφαρμογή: 

α) Το άρθρο 13 του Ν. 1436/84 και β) οι Υγειονομικές - 
αστυατρικές και αστυνομικές διατάξεις καθώς και όπου 
τους αφορούν οι διατάξεις του ΚΦΣ. 

4. Η εμπορική δραστηριότητα ασκείται αποκλειστικά και 
μόνο από τον κάτοχο της σχετικής άδειας και τα προστα- 
τευόμενα μέλη της οικογένειάς του. 

5. Οι ασκούντες την εμπορική δραστηριότητα υποχρε- 
ούνται: 

α) Να πωλούν μόνο τα είδη τα οποία αναγράφονται στην 
άδειά τους και με το μέσον που καθορίζεται σ’ αυτή. 

β) Να ασκούν το επάγγελμά τους στον τόπο ή περιοχή η 
οποία ορίζεται στην άδεια. 

γ) Να φέρουν κόσμια και καθαρή ενδυμασία και να δια¬ 
τηρούν το μέσον ασκήσεως της εμπορικής δραστηριότη- 

τας σε καθαρή κατάσταση. 

6. Ο αριθμός της αδείας θα αναγράφεται σε εμφανές 
σημείο του μέσου το οποίον χρησιμοποιεί ο ασκών την 
εμπορική δραστηριότητα. 

ΚΕΦΑΛΑΙΟ ΣΤ' 

Παραδοσιακά Είδη και Δραστηριότητες 

1. Στα πλαίσια του ανωτέρω αναφερομένου νόμου και 
για την καλλίτερη εφαρμογή του, ως παραδοσιακές εμπο¬ 
ρικές δραστηριότητες και είδη νοούνται κατά βάσει τα: 

Αρτοσκευάσματα, σάντουιτς, ξηροί καρποί, ψημένα κά¬ 
στανα και καλαμπόκια, τυποποιημένα παγωτά. 

Είδη πωλούμενα μόνο κατά τις μεγάλες ετήσιες θρη¬ 
σκευτικές και παραδοσιακές γιορτές-παιχνίδια, χριστου¬ 
γεννιάτικα διακοσμητικά είδη (χριστουγεννιάτικα δέντρα, 
κεριά, κ,λπ.) .^χάρτινα και πλαστικά είδη αποκριάς (μά¬ 
σκες, σερπαντίνες, χαρταετοί, κ.λπ.), πασχαλινά διακο- 
σμητικά είδη. 

Είδη πωλούμενα μόνο στα θρησκευτικά πανηγύρια: ει¬ 
κόνες θρησκευτικού θέματος, χειροποίητα προϊόντα οικο¬ 
τεχνίας και λαϊκής τέχνης- υπηρεσίες υπαίθριων φωτο¬ 
γράφων σε πάρκα, δημόσιους και δημοτικούς κήπους, 
κλπ., υπηρεσίες σύνταξης αιτήσεων με παράλληλη πώ¬ 
ληση ενσήμων, στίλβωσης υποδημάτων, καθώς και υπαί¬ 
θριων Λούνα-Πάρκ σε νοικιασμένους δημοτικούς ή δημό¬ 
σιους ή ιδιωτικούς χώρους. 

Ανθη, καλλωπιστικά φυτά, γλάστρες, μεταχειρισμένα 
και παλιά είδη εντός σαφώς προκαθορισμένων χώρων. 

Επιπλέον των ανωτέρω οι ΟΤΑ μετά από σύμφωνη 
γνώμη του Υπουργείου Πολιτισμού και Εμπορικού Συλλό¬ 
γου, μπορούν με απόφασή τους να χαρακτηρίσουν και άλ¬ 
λες δραστηριότητες ή προϊόντα ως παραδοσιακά. 

2. Οι με αριθμ. Κ1/559/5.2.92 και Κ1/2467/29.7.92 
αποφάσεις του Υπουργού Εμπορίου καταργούνται. 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 1993 

Ο ΥΦΥΠΟΥΡΓΟΣ 

ΜΙΧ. ΛΙΑΠΗΣ 
-♦—- 

Αριθ. 6392 (3) 

Ψήφιση Οργανισμού Εσωτερικής Υπηρεσίας του Πνευμα¬ 
τικού Κέντρου Αγίας Βαρβάρας Αττικής. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 12 του Ν. 1188/81 περί κυ- 
ρώσεως του Κώδικα Καταστάσεως προσωπικού ΟΤΑ και 
τις όμοιες του Ν. 1416/84. 

2. Τις διατάξεις του άρθρου 26 του Ν. 1832/89. 

3. Τις διατάξεις του Ν. 1476/84 και τις όμοιες του Ν. 
1586/86. 

4. Το αριθμ. 2/11 /26-3-93 πρακτικό του Υηηρεσιακού 
Συμβουλίου της Νομαρχίας, με το οποίο διατυπώνεται η 
σύμφωνη γνώμη του επί της αριθμ. 12/93 απόφασης του 
Διοικητικού Συμβουλίου του Πν. Κέντρου Αγίας Βαρβά¬ 
ρας, περί ψήφισης του Ο.Ε.Υ. του Νομικού αυτού προσώ¬ 
που. 

5. Την αριθμ. 37/93 απόφαση του Δημοτικού Συμβου¬ 
λίου Αγίας Βαρβάρας, αποφασίζουμε: 

Εγκρίνουμε την αριθμ. 12/93 απόφαση του Διοικητικού 


Συμβουλίου του Πνευματικού Κέντρου Αγίας Βαρβάρας, 
περί ψηφίσεως του Ο.Ε.Υ. του Νομικού αυτού Προσώπου, 
ως εξής: 

ΑΡΘΡΟ Ιο 

Οι υπηρεσίες του Πνευματικού Κέντρου συγκροτούνται 
σε: 

1. Διοικητικές, Οικονομικές και Τεχνικές 

2. Βιβλιοθήκες 

3. Τμημάτων του Νομικού Προσώπου 
ΑΡΘΡΟ 2ο 

1. Από τις Διοικητικές, Οικονομικές και Τεχνικές Υηη- 
ρεσίες, ασκούνται οι αρμοδιότητες: 

α. Προσωπικού 
β. Διοικητικού Συμβουλίου 
γ. Δημοσίων Σχέσεων 
δ. Διαχείρισης υλικού 
ε. Γραφείου Τύπου 
στ. Οικονομικών 

ζ. Επίβλεψης χώρων των τμημάτων 
η. Διοργάνωσης εκδηλώσεων. 

2. Τα τμήματα του Νομικού Προσώπου είναι: 
α. Μουσικής 

β. Ζωγραφικής 

γ. Χορού (παραδοσιακού-ευρωπαϊκού) 
δ. Μπαλέτου 
ε. θεάτρου 

ΑΡΘΡΟ 3ο 

Η οργανική σύνθεση και κατάταξη των θέσεων του προ¬ 
σωπικού, ορίζεται ως εξής: 

α. Μία (1) θέση του κλάδου ΤΕΙ Βιβλιοθηκονόμων (υπη¬ 
ρετεί) με βαθμούς Γ-Α. 

β. Τρείς (3) θέσεις, του κλάδου ΔΕΙ Διοικητικού (υπηρε¬ 
τούν) με βαθμούς Γ-Α. 

γ. Δύο (2) θέσεις του κλάδου ΥΕ16 Προσωπικού καθα¬ 
ριότητας (υπηρετούν) με βαθμούς Δ-Γ. 

Οι αρμοδιότητες και τα καθήκοντα του προσωπικού του 
Νομικού Προσώπου, ορίζονται ως εξής: 

1. Στο Τμήμα Διοικητικού Οικονομικού και Τεχνικού 
α) Το γραφείο Προσωπικού 

Εκδίδει όλες τις αποφάσεις του Προέδρου του Διοικητι¬ 
κού Συμβουλίου, τις οποίες τις καταγράφει στο βιβλίο των 
αποφάσεων τις σχετικές με τις υπηρεσιακές μεταβολές 
του προσωπικού δηλαδή προσλήψεις, διορισμούς, μονι¬ 
μοποιήσεις, προαγωγές, χορήγηση αναρρωτικών αδειών, 
κανονικών αδειών, απονομή ηθικών αμοιβών, επιβολή πει¬ 
θαρχικών ποινών, απολύσεις κ.λπ. 

Διεξάγει την σχετική αλληλογραφία. Μεριμνά για την 
ενημέρωση και φύλαξη των ατομικών υπηρεσιακών φα- 
κέλλων και για την τήρηση και φύλαξη τωυ προβλεπομέ- 
νων βιβλίων. 

β) Γ ραφείο Διοικητικού Συμβουλίου. 

Κοινοποιεί την ημερήσια διάταξη στους Διοικητικούς 
Συμβούλους. 

Τηρεί τα πρακτικά των συνεδριάσεων του Συμβουλίου 
Εκδίδει τις αποφάσεις του Συμβουλίου και τις καταγρά¬ 
φει σε ειδικό βιβλίο 

Συγκεντρώνει τα εισηγητικά έγγραφα του Προέδρου με 
τα οποία διαβιβάζονται τα προς συζήτηση θέματα στο 
Διοικητικό Συμβούλιο 

γ) Γραφείο Δημοσίων Σχέσεων 
Ενημερώνει τους δημότες για την αποστολή του Νομι¬ 
κού Προσώπου τις υπηρεσίες που προσφέρει και τον 
τρόπο λειτουργίας του. 

Φροντίζει για τον προγραμματισμό και την οργάνωση 
των εκδηλώσεων και την σύνταξη και έκδοση ενημερωτι¬ 
κών και άλλων εντύπων. Τηρεί πρωτόκολλο αλληλογρα¬ 
φίας. 

δ) Γ ραφείο Διαχείρισης υλικού 
Φροντίζει για τη φύλαξη της περιουσίας του Π.Κ., δια¬ 
χειρίζεται κάθε υλικό και κάθε τέλος - του χρόνου ενεργεί 
απογραφή. 

Τηρεί τα απαραίτητα βιβλία και γενικά ασκεί κάθε εργα¬ 
σία που αφορά τη διαχείριση υλικού, 
ε) Γραφείο Τύπου 

Το γραφείο αυτό προβάλλει τις δραστηριότητες του Νο¬ 
μικού Προσώπου. 

Συντάσσει και εκδίδει ενημερωτικά (περιοδικά, εφημε¬ 
ρίδα) με τις δραστηριότητες του Π.Κ. Διοχετεύει προς τα 
μαζικά μέσα ενημέρωσης και δημοσιότητας κάθε είδους 
πληροφοριακού υλικού που εκδίδεται. 
στ) Γ ραφείο Οικονομικού 

Εκτελεί κάθε εργασία που αφορά τη διεξαγωγή μισθο¬ 
δοσίας του τακτικού προσωπικού (μηνιαίες αποδοχές, 
αναδρομικά, ασθένειες, δώρα, επιδόματα, αποζημιώσεις 
καθώς και την συγκέντρωση όλων των απαραίτητων νομι¬ 
κών δικαιολογητικών για την έκδοση εντολών και ενταλμά¬ 
των πληρωμής. 

Παρακολουθεί και συγκεντρώνει στοιχεία ατομικά για 
απόδοση των ασφαλιστικών εισφορών. 

Εκδίδει βεβαιώσεις αποδοχών και στο τέλος του Οικο¬ 
νομικού έτους συγκεντρωτική βεβαίωση για την εφορία. 

Επιμελείται και τηρεί το σχετικό αρχείο των πιο πάνω 
εργασιών. 

Φροντίζει για την έγκαιρη απόδοση λογαριασμού επί 
των ενταλμάτων πληρωμής και επί αποδόσει λογαριασμού 
εκδιδομένων ενταλμάτων. 

Συντάσσει τον προϋπολογισμό, παρακολουθεί τις πι¬ 
στώσεις αυτού καταρτίζει τον απολογισμό, τηρεί τα νόμιμα 
βιβλία και γενικά ασκεί κάθε εργασία που αφορά τα οικο¬ 
νομικά. 

ζ) Γ ραφείο επίβλεψης χώρων 

Επιβλέπει τους χώρους που χρησιμοποιούνται από το 
Π.Κ. για τις ανάγκες των τμημάτων, φροντίζει για την συ¬ 
ντήρησή τους και την αποκατάσταση τυχόν ζημιών που θα 
δημιουργηθούν και γενικότερα διατήρηση της εύρυθμης 
λειτουργίας των τμημάτων, 
η) Γ ραφείο Διοργάνωσης εκδηλώσεων 
Προγραμματίζει τις εκδηλώσεις του Νομικού Προσώπου 
(τμημάτων, και πολιτιστικές) 

Οργανώνει και φροντίζει για την όοο το δυνατόν καλύ¬ 
τερη διεξαγωγή των εκδηλώσεων. 

2. Στη Βιβλιοθήκη η Βιβλιοθηκονόμος 
α) Επεξεργάζεται βιβλιογραφικά όλες τις βιβλιακές και 
άλλες μονάδες, καταλογογράφηση, ταξινόμηση, ληματο- 
γράφηση 

β) Συντάσσει βιβλιογραφικά δελτία 
γ) Ταξιθετεί τα δελτία στους καταλόγους 
δ) Επιλέγει το έντυπο και μη έντυπο υλικό που προμη¬ 
θεύεται η Βιβλιοθήκη 

ε) Παρέχει πληροφορίες στους χρήστες της βιβλιοθή¬ 
κης 


στ) Καθοδηγεί και ενημερώνει τους χρήστες σχετικά με 
την χρήση του υλικού 
ζ) Συνεργάζεται με άλλες Βιβλιοθήκες 
η) Παρακολουθεί τις συνδρομές των περιοδικών 
θ) Δανείζει το υλικό, παρακολουθεί τους καθυστερημέ¬ 
νους δανεισμούς 
3. Υπηρεσία Τμημάτων 
α) Τμήμα Μουσικής 
β) Τμήμα Εικαστικών 

γ) Τμήμα Χορού (Παραδοσιακού και Ευρωπαϊκού) 
δ) Τμήμα Μπαλέτου 
ε) Τμήμα θεατρικό. 

Από τις διατάξεις της παρούσης απόφασης, δεν προκα- 
λείται δαπάνη σε βάρος του προϋπολογισμού του Πν. Κέ¬ 
ντρου Αγίας Βαρβάρας. 

Η παρούσα να δημοσιευτεί στην Εφημερίδα της Κυβερ- 
νήσεως. 

Αιγάλεω, 6 Απριλίου 1993 

Ο Νομάρχης 
ΑΘΑΝ. ΜΠΟΥΡΑΣ 

-♦- 

Αριθ. ΥΓ/ΟΙΚ 3268 (4) 

Καθορισμός τόπου αποχετεύσεως αποβλήτων ελαιοτρι¬ 
βείου του Κορακιανίτη Ιωάννη του Δημητρίου στην 
Κοιν. Αρκαδάδων Ν.·Κέρκυρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Την Ε1β/221/21·.2.19β5 Υγ/γή Διάταξη, όπως αυτή 
τροποποιήθηκε με τις Γ1/17831/71 (ΦΕΚ 986/τ. Β'/71) 
και Γ4/1305/74 (ΦΕΚ 801/τ.Β'/1974). 

2. Την από 12.2.1993 γνωμοδότηση της Επιτροπής η 
οποία συστήθηκε με την ΥΓ/11992/14.12.92 απόφαση 
του Νομάρχη Κέρκυρας. 

3. Την από 4.12.1992 αίτηση του Κορακιανίτη Ιωάννη, 
αποφασίζουμε: 

1. Επιτρέπομε την αποχέτευση των αποβλήτων του 
ελαιουργείου του Κορακιανίτη Ιωάννη του Δημητρίου στον 
χείμαρρο «Μεγαπόταμος» υπό τον όρο ότι: 

α. Τα απόβλητα του ελαιουργείου να καθιζάνουν τουλά¬ 
χιστον 24 ώρες σε σηπτικό βόθρο. 

β. Ο χείμαρρος να συντηρείται με φροντίδα και δαπάνη 
του ιδιοκτήτου του ελαιοτριβείου ώστε να μην δημιουργεί- 
ται ανθυγιεινή κατάσταση. 

γ. Τα απόβλητα να οδηγούνται με υπόγειο αγωγό από 
του βόθρου μέχρι του χειμάρρου και σε σημείο που να 
απέχει πλέον των 150 μ. από της τελευταίας εν συνεχεία 
οικίας του οικισμού. 

δ. Τα λύματα του προσωπικού του ελαιοτριβείου να δια¬ 
τίθενται σε ξεχωριστό απορροφητικό βόθρο. 

2. Οι αρμόδιες για την έγκριση μελέτης υπηρεσίες 
εξουσιοδοτούνται όπως προβούν στον καθορισμό της ορι¬ 
στικής θέσεως των αποχ/κών αγωγών. 

3. Η διάθεση των αποβλήτων στον χείμαρρο θα γίνεται 
μέχρι 30 Απριλίου κάθε ελαιοκομικής περιόδου. Μετά τα 
απόβλητα θα αποχετεύονται σε λάκκους που θα ανοίγο¬ 
νται σε ιδιόκτητο κτήμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 16 Μαρτίου 1993 

Ο Νομάρχης 
ΘΕΟΦΙΛΟΣ ΒΑΣΙΛΕΙΟΥ 

-♦- 

Αριθ. ΥΓ/ΟΙΚ 3267 (5) 

Καθορισμός τόπου αποχετεϋσεως αποβλήτων ελαιοτρι¬ 
βείου των ΑΦΩΝ ΡΩΜΑΙΟΥ Ο.Ε. στην Κοινότητα Πά¬ 
γων Ν. Κέρκυρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Την Ε1 β/221 /21.2.1965 Υγ/γή Διάταξη, όπως αυτή 
τροποποιήθηκε με τις Γ1/17831/71 (ΦΕΚ 986/τ. Β /71) 
και Γ4/1305/74 (ΦΕΚ 801/τ.Β71974). 

2. Την από 12.2.1993 γνωμοδότηση της Επιτροπής η 
οποία συστήθηκε με την ΥΓ/1434/3.2.93 απόφαση του 
Νομάρχη Κερκύρας. 

3. Την από 2.2.1993 αίτηση των ΑΦΩΝ ΡΩΜΑΙΟΥ, 
αποφασίζουμε: 

1. Επιτρέπομε την αποχέτευση των αποβλήτων του 
ελαιουργείου των ΑΦΩΝ ΡΩΜΑΙΟΥ Ο.Ε. στον χείμαρρο 
«Μεγαπόταμος» υπό τον όρο ότι: 

α. Τα απόβλητα του ελαιουργείου να καθιζάνουν τουλά¬ 
χιστον 24 ώρες σε σηπτικό βόθρο. 

β. Ο χείμαρρος να συντηρείταΓμε φροντίδα και δαπάνη 
του ιδιοκτήτου του ελαιοτριβείου ώστε να μην δημιουργεί- 
ται ανθυγιεινή κατάσταση. 

γ. Τα απόβλητα να οδηγούνται με υπόγειο αγωγό από 
του βόθρου μέχρι του χειμάρρου και σε σημείο που να 
απέχει πλέον των 150 μ. από της τελευταίας εν συνεχεία 
οικίας του οικισμού. 

δ. Τα λύματα του προσωπικού του ελαιοτριβείου να δια¬ 
τίθενται σε ξεχωριστό απορροφητικό βόθρο. 

2. Οι αρμόδιες για την έγκριση μελέτης υπηρεσίες 
εξουσιοδοτούνται όπως προβούν στον καθορισμό της ορι¬ 
στικής θέσεως των αποχ/κών αγωγών. 

3. Η διάθεση των αποβλήτων στον χείμαρρο θα γίνεται 
μέχρι 30 Απριλίου κάθε ελαιοκομικής περιόδου. Μετά τα 
απόβλητα θα αποχετεύονται σε λάκκους που θα ανοίγο¬ 
νται σε ιδιόκτητο κτήμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 16 Μαρτίου 1993 

Ο Νομάρχης 
ΘΕΟΦΙΛΟΣ ΒΑΣΙΛΕΙΟΥ 

-φ- 

Αριθ. ΥΓ/ΟΙΚ 3270 (6) 

Καθορισμός τόπου αποχετεύσεως αποβλήτων ελαιοτρι¬ 
βείου του Κωνσταντή Χριστοδούλου του Μαργαρίτη 
στην Βίστωνα Κοιν. Μακράδων Ν. Κέρκυρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Την Ε1 β/221 /21.2.1965 Υγ/γή Διάταξη, όπως αυτή 
τροποποιήθηκε με τις Γ1 /17831/71 (ΦΕΚ 986/τ. 8771) 
και Γ4/1305/74 (ΦΕΚ 801/τ.Β /1974). 

2. Την από 12.2.1993 γνωμοδότηση της Επιτροπής η 


οποία συστήθηκε με την ΥΓ/12955/3.2.93 απόφαση του 
Νομάρχη Κερκύρας. 

3. Την από 17.12.1992 αίτηση του Κωνσταντή Χριστό¬ 
δουλου, αποφασίζουμε: 

1. Επιτρέπομε την αποχέτευση των αποβλήτων του 
ελαιουργείου του Κωνσταντή Χριστοδούλου του Μαργα¬ 
ρίτη στον χείμαρρο «Βοθυνας» υπό τον όρο ότι: 

α. Τα απόβλητα του ελαιουργείου να καθιζάνουν τουλά¬ 
χιστον 24 ώρες σε σηπτικό βόθρο. 

β. Ο χείμαρρος να συντηρείται με φροντίδα και δαπάνη 
του ιδιοκτήτου του ελαιοτριβείου ώστε να μην δημιουργεί- 
ται ανθυγιεινή κατάσταση. 

γ. Τα απόβλητα να οδηγούνται με υπόγειο αγωγό από 
του βόθρου μέχρι του χειμάρρου και σε σημείο που να 
απέχει πλέον των 150 μ. από της τελευταίας εν συνεχεία 
οικίας του οικισμού. 

δ. Τα λύματα του προσωπικού του ελαιοτριβείου να δια¬ 
τίθενται σε ξεχωριστό απορροφητικό βόθρο. 

2. Οι αρμόδιες για την έγκριση μελέτης υπηρεσίες 
εξουσιοδοτούνται όπως προβούν στον καθορισμό της ορι¬ 
στικής θέσεως των αποχ/κών αγωγών. 

3. Η διάθεση των αποβλήτων στον χείμαρρο θα γίνεται 
μέχρι 30 Απριλίου κάθε ελαιοκομικής περιόδου. Μετά τα 
απόβλητα θα αποχετεύονται σε λάκκους που θα ανοίγο¬ 
νται σε ιδιόκτητο κτήμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 16 Μαρτίου 1993 

Ο Νομάρχης 
ΘΕΟΦΙΛΟΣ ΒΑΣΙΛΕΙΟΥ 

-♦- 

Αριθ. ΕΚ 156 (7) 

Παροχή έγκρισης στην «ΙΔΙΩΤΙΚΗ ΕΠΕΝΔΥΤΙΚΗ 

Α.Ε.Ε.Χ.» για την αγορά μετοχών της εταιρίας «ΜΙΝΩΪ- 

ΚΕΣ ΓΡΑΜΜΕΣ Α.Ν.Ε.». 

Απόφαση της 142ης/23.3.1993 Συνεδρίασης 
της Επιτροπής Κεφαλαιαγοράς 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 

Αφού έλαβε υπόψη: 

1. Το άρθρο 4, παρ. 1 εδαφ. ε του Ν. 1969/91 «Εται¬ 
ρείες Επενδύσεων Χαρτοφυλακίου, Αμοιβαία Κεφάλαια, 
διατάξεις εκσυγχρονισμού και εξυγιάνσεως της κεφαλαια¬ 
γοράς και άλλες διατάξεις». 

2. Την Απόφαση 72ης/4.3.91/θέμα 2ο της Επιτροπής 
Κεφαλαιαγοράς για την αγορά μετοχών της Εταιρίας «ΜΙ- 
ΝΩΪΚΕΣ ΓΡΑΜΜΕΣ». 

3. Την από 17.3.93 αίτηση της εταιρίας «ΙΔΙΩΤΙΚΗ 
ΕΠΕΝΔΥΤΙΚΗ Α.Ε.Ε.Χ.». 

4. Την εισήγηση της Αντ.Τζαρτζάνου, αποφασίζει ομό¬ 
φωνα: 

Παρέχει την άδεια στην εταιρεία «ΙΔΙΩΤΙΚΗ ΕΠΕΝΔΥΣΗ 
ΑΝΩΝΥΜΗ ΕΤΑΙΡΙΑ ΕΠΕΝΔΥΣΕΩΝ ΧΑΡΤΟΦΥΛΑΚΙΟΥ» 
για την αγορά 1020 νέων μετοχών της εταιρείας «ΜΙΝΩΪ- 
ΚΕΣ ΓΡΑΜΜΕΣ Α.Ν.Ε.», - ασκώντας το δικαίωμα προτίμη¬ 
σης υπέρ των παλαιών μετόχων σε αναλογία 1 νέα μετοχή 
ανά 6 παλαιές - τιμής διάθεσης 5.000 δρχ. έκαστη. 

Η παρούσα να δημοσιευθεΐ στιην Εφημερίδα της Κυβερ- 
νήσεως 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 
-♦- 

Αριθ. ΕΚ 143 (8) 

Έγκριση Κανονισμού και άδεια σύστασης του Αμοιβαίου 

Κεφαλαίου «ΔΗΛΟΣ - ΔΙΕΘΝΩΝ ΟΜΟΛΟΓΙΩΝ». 

Απόφαση της 142ης/23.3.1993 Συνεδρίασης 
της Επιτροπής Κεφαλαιαγοράς 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τον Ν. 1969/91 «Εταιρείες Επενδύσεων Χαρτοφυ¬ 
λακίου, Αμοιβαία Κεφάλαια, διατάξεις εκσυγχρονισμού 
και εξυγιάνσεως της κεφαλαιαγοράς και άλλες διατά¬ 
ξεις». 

2. Το Σχέδιο Κανονισμού του Αμοιβαίου Κεφαλαίου. 

3. Την από 11.3.93 αίτηση της Εταιρίας «ΔΙΕΘΝΙΚΗ ΑΕ- 
ΔΑΚ». 

4. Την εισήγηση του Παν. Κυριακόπουλου, αποφασίζει 
ομόφωνα: 

Εγκρίνει τον Κανονισμό του Αμοιβαίου Κεφαλαίου 
«ΔΗΛΟΣ ΔΙΕΘΝΩΝ ΟΜΟΛΟ- ΓΙΩΝ» και παρέχει την 
άδειά της για τη σύσταση του εν λόγω Αμοιβαίου που δια¬ 
χειρίζεται η «ΔΙΕΘΝΙΚΗ ΑΕΔΑΚ». 

Η παρούσα να δημοσιευθεί στην Εφημερίδα της Κυβερ- 
νήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 
-♦- 

Αριθ. ΕΚ 182 (9) 

Έγκριση τροποποίησης κανονισιμού του Αμοιβαίου κεφα¬ 
λαίου «ΑΤΕ ΑΞΙΩΝ - ΑΝΑΠΤΥΞΙΑΚΟ». 

Απόφαση της 142ης/23.3.1993 Συνεδρίασης 
της Επιτροπής Κεφαλαιαγοράς 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τον Ν. 1969/91 «Εταιρείες Επενδύσεων Χαρτοφυ¬ 
λακίου, Αμοιβαία Κεφάλαια, διατάξεις εκσυγχρονισμού 
και εξυγιάνσεως της κεφαλαιαγοράς και άλλες διατά¬ 
ξεις». 

2. Το Σχέδιο Κανονισμού του Αμοιβαίου Κεφαλαίου. 

3. Την απόφαση της 103ης/31.3.92/θέμα 6ο Συνε¬ 
δρίασης της Επιτροπής Κεφαλαιαγοράς περί της ίδρυσης 
της «ΑΤΕ ΑΕΔΑΚ». 

4. Την από 17.3.93 αίτηση της Εταιρίας. 

5. Την εισήγηση του Δημ.Γκούμα, αποφασίζει ομό¬ 
φωνα: 

Εγκρίνει την τροποποίηση του άρθρου 5, παράγραφος 
10 του Κανονισμού του Αμοιβαίου Κεφαλαίου «ΑΤΕ 
ΑΞΙΩΝ - ΑΝΑΠΤΥΞΙΑΚΟ» ως ακολούθως: 

Στο άρθρο 5, παράγραφο 10 προστίθεται εδάφιο θ' ως 
εξής: 

«θ. Οι δαπάνες εκτυπώσεως και διανομής των αιτήσεων 
συμμετοχής στα σημεία διάθεσης των Αμοιβαίων Κεφα¬ 
λαίων». 


Η παρούσα να δημοσιευθεί στην εφημερίδα της κυβερ- 
νήσεως 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 
--♦- 

Αριθ. ΕΚ 181 (10) 

Έγκριση τροποποίησης κανονισμού του Αμοιβαίου κεφα¬ 
λαίου «ΑΤΕ ΑΞΙΩΝ-ΔΙΕΘΝΕΣ ΜΙΚΤΟ». 

Απόφαση της 142ής/23.3.1993 Συνεδρίασης 
της Επιτροπής Κεφαλαιαγοράς 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τον Ν. 1969/91 «Εταιρείες Επενδύσεων Χαρτοφυ¬ 
λακίου, Αμοιβαία Κεφάλαια, διατάξεις εκσυγχρονισμού 
και εξυγιάνσεως της κεφαλαιαγοράς και άλλες διατά¬ 
ξεις». 

2. Το Σχέδιο Κανονισμού του Αμοιβαίου Κεφαλαίου. 

3. Την απόφαση της 103ης/31.3.92/θέμα 6ο Συνε¬ 
δρίασης της Επιτροπής Κεφαλαιαγοράς περί της ίδρυσης 
της «ΑΤΕ ΑΕΔΑΚ». 

4. Την από 17.3.93 αίτηση της Εταιρίας. 

5. Την εισήγηση του Δημ.Γκούμα, αποφασίζει ομό¬ 
φωνα: 

Εγκρίνει την τροποποίηση του άρθρου 5, παοάγραφος 
10 του Κανονισμού του Αμοιβαίου Κεφαλαίου «ΑΤΕ 
ΑΞΙΩΝ -ΔΙΕΘΝΕΣ ΜΙΚΤΟ» ως ακολούθως: 

Στο άρθρο 5, παράγραφο 10 προστίθεται εδάφιο θ ως 
εξής: 

«θ. Οι δαπάνες εκτυπώσεως και διανομής των αιτήσεων 
συμμετοχής στα σημεία διάθεσης των Αμοιβαίων Κεφα¬ 
λαίων». 

Η παρούσα να δημοσιευθεί στην εφημερίδα της κυβερ- 
νήσεως 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 
-♦- 

Αριθ. ΕΚ 168Β (11) 

Έγκριση κανονισμού και άδεια σύστασης του αμοιβαίου 

κεφαλαίου «ΕΥΡΩΠΑΪΚΗ ΠΙΣΤΗ - ΣΥΝΑΛΛΑΓΜΑ¬ 
ΤΟΣ». 

Απόφαση της 143ης/30.3.1993 Συνεδρίασης 
της Επιτροπής Κεφαλαιαγοράς 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τον Ν. 1969/91 «Εταιρείες Επενδύσεων Χαρτοφυ¬ 
λακίου, Αμοιβαία Κεφάλαια, διατάξεις εκσυγχρονισμού 
και εξυγιάνσεως της κεφαλαιαγοράς και άλλες διατά¬ 
ξεις». 

2. Το Σχέδιο Κανονισμού του Αμοιβαίου Κεφαλαίου. 

3. Την Κοινή Υπουργική Απόφαση με αριθ. Πρωτ. 
7309/Β 147/12.2.90 περί της ίδρυσης της «ΕΥΡΩΠΑΪΚΗ 
ΠΙΣΤΗ ΑΕΔΑΚ». 

4. Την από 23.3.93 αίτηση της «ΕΥΡΩΠΑΪΚΗ ΠΙΣΤΗ 
ΑΕΔΑΚ». 

5. Την εισήγηση του Δημ. Γκούμα, αποφασίζει ομό¬ 
φωνα: 

Εγκρίνει τον κανονισμό του αμοιβαίου κεφαλαίου «ΕΥ- 

ΡΩΠΑΪΚΗ ΠΙΣΤΗ - ΣΥΝΑΛΛΑΓΜΑΤΟΣ» και παρέχει την 
άδειά της για τη σύσταση του εν λόγω αμοιβαίου κεφα¬ 
λαίου που διαχειρίζεται η «ΕΥΡΩΠΑΪΚΗ ΠΙΣΤΗ ΑΝΩ¬ 
ΝΥΜΗ ΕΤΑΙΡΕΙΑ ΔΙΑΧΕΙΡΙΣΕΩΣ ΑΜΟΙΒΑΙΩΝ ΚΕΦΑ¬ 
ΛΑΙΩΝ». 

Η παρούσα να δημοσιευθεί στην εφημερίδα της κυβερ- 
νήσεως 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 
-♦ - 

Αριθ. ΕΚ 168Α (12) 

Παροχή έγκρισης στην Α.Ε. «ΕΠΕΝΔΥΣΕΙΣ ΕΡΓΑΣΙΑΣ» για 

την αγορά μετοχών της Α.Ε. «ΕΠ601-ΕΑ5ΙΝΘ - Χρημα¬ 
τοδοτικές Μισθώσεις Εργασίας Α.Ε.». 

Απόφαση της 143ης/30.3.1993 Συνεδρίασης 
της Επιτροπής Κεφαλαιαγοράς 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Το άρθρο 4 παρ. 1 ε του Ν. 1969/91 «Εταιρείες Επεν¬ 
δύσεων Χαρτοφυλακίου, Αμοιβαία Κεφάλαια, διατάξεις 
εκσυγχρονισμού και εξυγιάνσεως της Κεφαλαιαγοράς και 
άλλες διατάξεις». 

2. Την Απόφαση της 124ης/3.11.92 Συνεδρίασης της 
Επιτροπής Κεφαλαιαγοράς για την αγορά μετοχών της 
Εταιρίας «ΕΡΚ301.ΕΑ3ΙΝ0». 

3. Την από 23.3.93 αίτηση της εταιρίας «ΑΕ ΕΠΕΝΔΥ¬ 
ΣΕΙΣ ΕΡΓΑΣΙΑΣ». 

4. Την εισήγηση του Δημ. Γκούμα, αποφασίζει ομό¬ 
φωνα: 

Παρέχει την άδεια στην Εταιρία ΑΕ ΕΠΕΝΔΥΣΕΙΣ ΕΡ¬ 
ΓΑΣΙΑΣ για την αγορά 24975 νέων μετοχών της εταιρίας 
«ΕΗ001.ΕΑ5ΙΝ©- Χρηματοδοτικές Μισθώσεις Εργασίας 
ΑΕ - Ασκώντας το δικαίωμα προτίμησης υπέρ των παλαιών 
μετόχων σε αναλογία 1 νέα μετοχή ανά 3 παλαιές-ονομα- 
στικής αξίας 2.000 δρχ. και τιμής διάθεσης 4.000 δρχ. 
εκάστη. 


Η παρούσα να δημοσιευθεί στην εφημερίδα της κυβερ- 
νήσεως 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 
-- ' 

Αριθ. ΕΚ 153 (13) 

Έγκριση τροποποίησης κανονισμού του Αμοιβαίου Κεφα¬ 
λαίου «ΑΤΕ ΑΞΙΩΝ - ΕΙΣΟΔΗΜΑΤΟΣ». 

Απόφαση της 142ης/23.3.1993 Συνεδρίασης 
της Επιτροπής Κεφαλαιαγοράς 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τον Ν. 1969/91 «Εταιρείες Επενδύσεων Χαρτοφυ¬ 
λακίου, Αμοιβαία Κεφάλαια, διατάξεις εκσυγχρονισμού 
και εξυγιάνσεως της κεφαλαιαγοράς και άλλες διατά¬ 
ξεις». 

2. Το Σχέδιο Κανονισμού του Αμοιβαίου Κεφαλαίου. 

3. Την Απόφαση της 103ης/31.3.92/θέμα 6ο Συνε¬ 
δρίασης της Επιτροπής Κεφαλαιαγοράς περί της ίδρυσης 
της «ΑΤΕ - ΑΕΔΑΚ». 

4. Την απά 17.3.93 αίτηση της Εταιρίας. 

5. Την εισήγηση του Δημ. Γκούμα, αποφασίζει ομό¬ 
φωνα: Εγκρίνει την τροποποίηση του άρθρου 5, παρά¬ 
γραφο 10 του Κανονισμού του Αμοιβαίου Κεφαλαίου 
«ΑΤΕ ΑΞΙΩΝ - ΕΙΣΟΔΗΜΑΤΟΣ» ως ακολούθως: 

Στο άρθρο 5, παράγραφο 10 προστίθεται εδάφιο θ ως 
εξής: 

«θ. Οι δαπάνες εκτυπώσεως και διανομής των αιτήσεων 
συμμετοχής στα σημεία διάθεσης των Αμοιβαίων Κεφα¬ 
λαίων». 

Η παρούσα να δημοσιευθεί στην εφημερίδα της κυβερ- 
νήσεως 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


